མཚོ་སྔོན་བོད་རིགས་ཞིབ་འཇུག་ཚོགས་པའི་དྲུང་ཡིག་ཆེན་མོ་གཅོད་པ་དོན་གྲུབ་གྱིས་ཤིས་ཚིག་ལས་བསྟན་དོན།འདས་པའི་ལོ་གཅིག་གི་ནང་དུ།མཚོ་སྔོན་ཞིང་ཆེན་རིགས་སོ་སོའི་མི་དམངས་ཡོངས་ཀྱིས་བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གི་ཡང་དག་པའི་མགོ་ཁྲིད་འོག་ཏུ།ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས་སྤྱི་ཡོངས་ལ་གཅིག་གྱུར་བཀོད་འདོམས་དང་།ཚན་རིག་གི་ཇུས་ཆོད་ལྟར།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་མཚོ་སྔོན་ལ་གཟིགས་ཞིབ་མཛད་སྐབས་གནང་བའི་གསུང་བཤད་གལ་ཆེན་དང་ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་ལེན་མཐར་ཕྱིན་བྱས་ཏེ།མཚོ་སྔོན་ཞིང་ཆེན་ཏང་གི་ཚོགས་ཆེན་ཐེངས་བཅུ་གསུམ་པ་དང་ཉེ་སྔོན་སོ་མ་བསྡུས་ཚར་བའི་ཞིང་ཆེན་ཚོགས་ཆེན་གཉིས་ཀྱི་ཇུས་ཆོད་ལ་སློབ་སྦྱོང་བྱས་ཏེ་ཏན་ཏན་ཏིག་ཏིག་བཞིའི་བསམ་བློའི་དགོངས་དོན་ལག་ལེན་དང་བསྒྱུར་བ་བཞི་ཡི་བླང་བྱ་གལ་ཆེན་ལ་སྐུལ་འདེད་བྱས་ནས།མཚོ་སྔོན་བོད་ཁུལ་གྱི་དཔལ་འབྱོར་དང་སྤྱི་ཚོགས་གཅིག་གྱུར་གྱིས་འཕེལ་རྒྱས་སུ་བཏང་བ་མ་ཟད།མི་རིགས་མཐུན་སྒྲིལ་སྔོན་ཐོན་ས་ཁུལ་གསར་འཛུགས་བྱ་བ་གཏིང་ཟབ་ཏུ་སྤེལ་པས།ཁྱོན་ཡོངས་ནས་འཕེལ་རྒྱས་སུ་འགྲོ་བ་དང་བསྟུད་མར་གཏན་འཇགས་ཡིན་པའི་མཚོ་སྔོན་གྱི་རྣམ་པ་བཟང་བོ་མངོན་དུ་གྱུར།བླངས་པའི་གྲུབ་འབྲས་འདི་དག་ནི་ཏང་ཀྲུང་དབྱང་གི་ཡང་དག་པའི་འགོ་ཁྲིད་རྒྱུན་འཁྱོངས་བྱས་པའི་གྲུབ་འབྲས་ཡིན་པ་དང་།ཞིང་ཆེན་ཡོངས་ཀྱི་རིགས་སོ་སོའི་ལས་བྱེད་མང་ཚོགས་ཡོངས་ཀྱིས་མཐུན་སྒྲིལ་དང་འཆམ་མཐུན་ལ་དོ་སྣང་བྱས་པ་དང་།སྟོབས་ཤུགས་གཅིག་ཏུ་སྒྲིལ་བ།དཀའ་སྤྱད་འབད་བརྩོན་བཅས་བྱས་པའི་གྲུབ་འབྲས་ཀྱང་ཡིན་པས།གྲུབ་འབྲས་དེའི་ཁྲོད་དུ་ཞིང་ཆེན་ཡོངས་ཀྱི་རྒྱ་ཆེའི་བོད་རིགས་སྤུན་ཟླ་རྣམས་ཀྱི་དཀའ་སྡུག་གི་རྔུལ་ཆུ་འཐིམས་ཡོད།